**אולימפיאדת הנוער נאנג'ינג (2014)** היא אולימפיאדת הנוער השנייה במתכונת של במשחקי הקיץ האולימפיים לנוער. האולימפיאדה היא אירוע ספורט רב-ענפי לנוער בגילאים 14–18 ברוח המשחקים האולימפיים. המשחקים נפתחו רשמית ב-16 באוגוסט 2014 וננעלו ב-28 באוגוסט. באולימפיאדה השתתפו 3,579 ספורטאים מ-203 מדינות שהתחרו ב-222 אירועים ב-28 ענפי ספורט שונים.

נאנג'ינג נבחרה כעיר המארחת לאחר שהביסה את פוזנן ב-10 בפברואר 2010 בכנס ה-122 של הוועד האולימפי הבינלאומי בוונקובר. הוועדה המארגנת של אולימפיאדת הנוער בנאנג'ינג (NYOGOC) הכינה 27 מתקני תחרות ו-8 מתקני אימונים. מרכז הספורט האולימפי נאנג'ינג אירח את טקסי הפתיחה והנעילה. קמע המשחקים הייתה לֶלֶה, דמות המורכבת מחלוקי נחל בצבעי הקשת, ומוטו המשחקים היה "שתף את המשחקים - שתפו את חלומותינו".

המכרז
-----

עשרה ערים הביעו עניין באירוח המשחקים, כאשר רק שלושה מהן הגישו לבסוף הצעה והוגדרו כמועמדות: נאנג'ינג (סין), פוזנן (פולין) וגוודלחרה (מקסיקו). ב-22 בינואר 2010, גוודלחרה הסירה את הצעתה באופן רשמי ופרשה מהמכרז. ב-10 בפברואר 2010 בכנס ה-122 של הוועד האולימפי בוונקובר נבחרה נאנג'ינג כעיר המארחת לאחר שזכתה בהצבעה 47-42.

| תוצאות המכרז לאירוח משחקי הקיץ האולימפיים לנוער 2014 |
| --- |
| עיר | ארץ | הצבעות |
|  **נאנג'ינג** | **הרפובליקה העממית של סיןהרפובליקה העממית של סין הרפובליקה העממית של סין** | **47** |
| פוזנן | פוליןפולין פולין | 42 |

ארגון
-----

### מתקנים

כל המתקנים ממוקמים בארבעה אזורים בתוך נאנג'ינג, מרביתם קיימים, והוועדה המארגנת נדרשה לבנות מתקן אחד חדש להוקי שדה ועוד 3 מתקנים זמניים לאופני כביש, שיט וטריאתלון. מרכז הספורט האולימפי נאנג'ינג אירח את טקסי הפתיחה והנעילה.

| אזור | מתקן | תמונה | ענפי ספורט |
| --- | --- | --- | --- |
| **גוּלוֹאוּ** | אולם התעמלות לונגג'יאנג |  | ג'ודו, היאבקות |
| מרכז הספורט ווטאישאן |  | טניס שולחן, כדורגל, כדורסל |
| **גְ'יָאנְגְנִינְג** | מחנה אימוני ספורט פאנגשאן |  | קליעה, קשתות |
| מרכז הספורט ג'יאנגנינג |  | כדורגל, כדוריד |
| אגם ג'יניו |  | שיט |
| **גְ'ייֵן-יֵה** | מרכז הכנסים הבינלאומי נאנג'ינג |  | איגרוף, הרמת משקולות, טאקוונדו, סיף, קרב חמש מודרני |
| מרכז הספורט האולימפי נאנג'ינג |  | אתלטיקה, התעמלות, קפיצה למים, קרב חמש מודרני, שחייה |
| **פּוּקוֹאוּ** | פארק היער הלאומי לאושאן |  | אופניים |
| פארק ספורט אולימפי לנוער |  | אופניים, הוקי שדה, כדורעף חופים, רוגבי שביעיות |
| **שׂוֵ'אנְווּ** | מוסד ספורט נאנג'ינג |  | בדמינטון, טניס |
| מרכז התערוכות הבינלאומי נאנג'ינג |  | רכיבה |
| אגם שו'אנוו |  | טריאתלון, חתירה, קאנו/קיאק |
| מועדון הגולף הבינלאומי ג'ונגשאן |  | גולף |

מרוץ הלפיד
----------

הלפיד האולימפי עוצב על ידי חברת "ואטי". הלפיד מכונה "שער האושר" מכיוון שמבנה דמוי שער העיר של נאנג'ינג נמצא בחלק העליון של הלפיד. הצבע הכחול של הלפיד מייצג את השלווה של נאנג'ינג. נהר יאנגצה הזורם ליד נאנג'ינג מיוצג בפסים המופיעים על גבי הידית של הלפיד. הלפיד יוכל לעמוד בפני רוחות במהירות של 11 מטר לשנייה, גשמים של 50 מילימטר לשעה, להגיע עד לגובה של 4.5 קילומטר ומגוון טמפרטורה בין מינוס 15 מעלות צלזיוס ל-45 מעלות. בעקבות המסורת האולימפית, טקס הדלקת הלפיד נערך ב-30 באפריל 2014 באתונה, יוון באצטדיון פאנאתינאיקו שבו נערכו המשחקים האולימפיים הראשונים. ארבעה ספורטאים צעירים מיוון וסין העבירו את הלפיד ביניהם כבמירוץ שליחים.

מרוץ הלפיד חולק לשני חלקים. החלק הראשון היה מרוץ דיגיטלי שבו אנשים שהורידו יישום ייעודי שפותח עבור המשחקים השתתפו במירוץ הלפיד באמצעות אופציה ביישום בשם "תן לי אש". המשתתפים יכלו להעביר את הלהבה האולימפית לחבריהם על ידי נגיעת הפלאפונים אחד בשני. המירוץ הווירטואלי ביקר ב-258 מקומות שונים ב-204 המדינות המשתתפות במשך 98 יום. החלק השני של המירוץ היה מרוץ פיזי של הלפיד בנאנג'ינג בין 104 נושא לפיד במשך עשרה ימים.

המשחקים
-------

### ענפי הספורט

במשחקי הקיץ האולימפיים לנוער ב-2014 נערכו 222 תחרויות ב-28 ענפי ספורט שונים המחולקים ל-30 דסיפלינות שונות בהשתתפות 3,579 ספורטאים בני 14 עד 18. מאפיין ייחודי של המשחקים הוא קיום תחרויות של קבוצות מעורבות המורכבות מספורטאים ממדינות שונות. במהלך המשחקים התקיימו 8 תחרויות שהורכבו אך ורק מנבחרות מעורבות. לראשונה, במשחקי הקיץ האולימפיים לנוער התחרו בגולף ורוגבי שביעיות. בנוסף, כדורעף החופים החליף את כדורעף האולמות ונערכו מספר שינויים בחלק מהענפים ובחלקם נוספו תחרויות חדשות.

|  |  |  |  |  |  |  |  |
| --- | --- | --- | --- | --- | --- | --- | --- |
| * אופניים אופניים (3)
* איגרוף איגרוף (13)
* אתלטיקה אתלטיקה (37)
* בדמינטון בדמינטון (3)
* ג'ודו ג'ודו (9)
* גולף גולף (3)
* הוקי שדה הוקי שדה (2)
 | * היאבקות היאבקות (14)
* הרמת משקולות הרמת משקולות (11)
* התעמלות
	+ התעמלות אמנותית התעמלות אמנותית (2)
	+ התעמלות התעמלות מכשירים (12)
	+ טרמפולינה טרמפולינה (2)
* חתירה חתירה (4)
 | * טאקוונדו טאקוונדו (10)
* טניס טניס (5)
* טניס שולחן טניס שולחן (3)
* טריאתלון טריאתלון (3)
* כדורגל כדורגל (2)
* כדוריד כדוריד (2)
* כדורסל כדורסל (4)
 | * כדורעף חופים כדורעף חופים (2)
* סיף סיף (7)
* ספורט בריכה
	+ קפיצה למים קפיצה למים (5)
	+ שחייה שחייה (36)
* קיאק קאנו/קיאק (8)
* קליעה קליעה (6)
 | * קרב חמש מודרני קרב חמש מודרני (3)
* קשתות קשתות (3)
* ראגבי רוגבי שביעיות (2)
* רכיבה רכיבה (2)
* שיט שיט (4)
 |  |  |  |

### מופעי ראווה

במשחקים נערכו מופעי ראווה בארבעה ענפי ספורט.

* טיפוס
* החלקה מהירה על גלגיליות להב
* סקייטבורדינג
* וו-שו

### לוח זמנים



|  |  |  |  |  |  |  |  |
| --- | --- | --- | --- | --- | --- | --- | --- |
| ● | טקס הפתיחה | ● | תחרות | ● | גמרים | ● | טקס הנעילה |

| אוגוסט | 14ה' | 15ו' | 16ש' | 17א' | 18ב' | 19ג' | 20ד' | 21ה' | 22ו' | 23ש' | 24א' | 25ב' | 26ג' | 27ד' | 28ה' | גמרים |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  טקסים |  |  | ● |  |  |  |  |  |  |  |  |  |  |  | ● |  |
| ספורט בריכה
  |  קפיצה למים |  |  |  |  |  |  |  |  |  | 1 | 1 | 1 | 1 | 1 |  | 5 |
|  שחייה |  |  |  | 3 | 8 | 5 | 7 | 4 | 9 |  |  |  |  |  |  | 36 |
|  קשתות |  |  |  |  |  |  |  |  | ● | ● | 1 | 1 | 1 |  |  | 3 |
|  אתלטיקה |  |  |  |  |  |  | ● | ● | ● | 13 | 12 | 11 | 1 |  |  | 37 |
|  בדמינטון |  |  |  | ● | ● | ● | ● | ● | 3 |  |  |  |  |  |  | 3 |
|  כדורסל |  |  |  |  | ● | ● | ● | 2 | ● | ● | ● | ● | 2 |  |  | 4 |
|  כדורעף חופים |  |  |  | ● | ● | ● |  | ● | ● |  | ● | ● | 1 | 1 |  | 2 |
|  איגרוף |  |  |  |  |  |  |  |  |  | ● | ● | ● | 3 | 10 |  | 13 |
|  קאנו/קיאק |  |  |  |  |  |  |  |  |  | ● | 4 |  | ● | 4 |  | 8 |
|  אופניים |  |  |  | ● | ● | ● | ● |  | 2 |  | 1 |  |  |  |  | 3 |
|  רכיבה |  |  |  |  |  | ● | 1 | ● | ● | ● | 1 |  |  |  |  | 2 |
|  סיף |  |  |  | 2 | 2 | 2 | 1 |  |  |  |  |  |  |  |  | 7 |
|  הוקי שדה |  |  |  | ● | ● | ● | ● | ● |  | ● | ● | ● | 1 | 1 |  | 2 |
|  כדורגל | ● | ● |  | ● | ● |  | ● | ● |  | ● | ● | ● | 1 | 1 |  | 2 |
|  גולף |  |  |  |  |  | ● | ● | 2 |  |  | ● | ● | 1 |  |  | 3 |
| התעמלות |  מכשירים |  |  |  | ● | ● | 1 | 1 |  |  | 5 | 5 |  |  |  |  | 12 |
|  אומנותית |  |  |  |  |  |  |  |  |  |  |  |  | ● | 2 |  | 2 |
|  טרמפולינה |  |  |  |  |  |  |  | 1 | 1 |  |  |  |  |  |  | 2 |
|  כדוריד |  |  |  |  |  |  | ● | ● | ● |  | ● | 2 |  |  |  | 2 |
|  ג'ודו |  |  |  | 3 | 3 | 2 |  | 1 |  |  |  |  |  |  |  | 9 |
|  קרב חמש מודרני |  |  |  |  |  |  |  |  | ● | 1 | 1 |  | 1 |  |  | 3 |
|  חתירה |  |  |  | ● | ● | ● | 4 |  |  |  |  |  |  |  |  | 4 |
|  רוגבי שביעיות |  |  |  | ● | ● | ● | 2 |  |  |  |  |  |  |  |  | 2 |
|  שיט |  |  |  |  | ● | ● | ● |  | ● | 4 |  |  |  |  |  | 4 |
|  קליעה |  |  |  | 1 | 1 | 1 | 1 | 1 | 1 |  |  |  |  |  |  | 6 |
|  טניס שולחן |  |  |  | ● | ● | ● | 2 | ● | ● | 1 |  |  |  |  |  | 3 |
|  טאקוונדו |  |  |  | 2 | 2 | 2 | 2 | 2 |  |  |  |  |  |  |  | 10 |
|  טניס |  |  |  | ● | ● | ● | ● | ● | ● | 2 | 3 |  |  |  |  | 5 |
|  טריאתלון |  |  |  | 1 | 1 |  |  | 1 |  |  |  |  |  |  |  | 3 |
|  הרמת משקולות |  |  |  | 2 | 2 | 2 |  | 2 | 2 | 1 |  |  |  |  |  | 11 |
|  היאבקות |  |  |  |  |  |  |  |  |  |  |  | 5 | 4 | 5 |  | 14 |
| סה"כ גמרים ביום |  |  |  | 14 | 19 | 15 | 21 | 16 | 18 | 28 | 29 | 20 | 17 | 25 |  | 222 |

### טבלת המדליות

 ערך מורחב – **מדליות באולימפיאדת הנוער נאנג'ינג (2014)**  

הוועדה המארגנת של משחקי אולימפיאדת הנוער בנאנג'ינג (NYOGOC) לא קימה רישום של טבלת מדליות רשמית. באולימפיאדה הוענקו סך הכל 684 מדליות ב-222 אירועים. המדליות של הקבוצות המעורבות שהורכבו מספורטאים ממדינות לאום שונות רשומות בטבלה כמדליות שהוענקו ל"נבחרת לאומים מעורבת" ואינה מדורגת בטבלה.

מקרא
  מדינה מארחת (הרפובליקה העממית של סין)

| מיקום | מדינה | זהב | כסף | ארד | סה"כ |
| --- | --- | --- | --- | --- | --- |
| 1 | סין במשחקים האולימפיים לנוער סין | 38 | 13 | 14 | 65 |
| 2 | רוסיה במשחקים האולימפיים לנוער רוסיה | 27 | 19 | 11 | 57 |
| — | הוועד האולימפי הבינלאומיהוועד האולימפי הבינלאומי נבחרת לאומים מעורבת | 13 | 12 | 14 | 39 |
| 3 | ארצות הברית במשחקים האולימפיים לנוער ארצות הברית | 10 | 5 | 7 | 22 |
| 4 | צרפת במשחקים האולימפיים לנוער צרפת | 8 | 3 | 9 | 20 |
| 5 | יפן במשחקים האולימפיים לנוער יפן | 7 | 9 | 5 | 21 |
| 6 | אוקראינה במשחקים האולימפיים לנוער אוקראינה | 7 | 8 | 8 | 23 |
| 7 | איטליה במשחקים האולימפיים לנוער איטליה | 7 | 8 | 6 | 21 |
| 8 | הונגריה במשחקים האולימפיים לנוער הונגריה | 6 | 6 | 11 | 23 |
| 9 | ברזיל במשחקים האולימפיים לנוער ברזיל | 6 | 6 | 1 | 13 |
| 10 | אזרבייג'ן במשחקים האולימפיים לנוער אזרבייג'ן | 5 | 6 | 1 | 12 |
| - | ישראל במשחקים האולימפיים לנוער ישראל | 0 | 0 | 0 | 0 |

### המדינות המשתתפות

203 מתוך 204 מדינות התחרו במשחקים. סיירה לאון וניגריה תכננו להשתתף, אך ב-13 באוגוסט 2014 שתי המדינות פרשו מהמשחקים בלחץ הרשויות הסיניות בניסיון למנוע מווירוס האבולה שהתפרץ במערב אפריקה להיכנס למדינה. ב-15 באוגוסט 2014 ליבריה גם פרשה מהמשחקים יחד עם שני ספורטאים מגינאה בשל האיסור מצד הוועד האולימפי הבינלאומי עקב החשש כי מהות ענף הספורט בהם הספורטאים משתתפים, ג'ודו ושחייה, יכולים להוות סיכון לספורטאים אחרים. הספורטאים מדרום סודאן מתחרים תחת הדגל האולימפי מכיוון שאין לדרום סודאן וועד אולימפי לאומי.

תוכנית התרבות והחינוך (CEP)
---------------------------

אולימפיאדת הנוער משלבת תוכניות תרבות וחינוך, המציעות מגוון של פעילויות תרבותיות וחינוכיות לצעירים. התוכנית כוללת ניסיון להעביר תוכנית חינוכית המבוסס על ערכים אולימפיים על מנת לקדם אורח חיים בריא ולאפשר לספורטאים הצעירים להפוך לאנשים בעלי "רוח ספורטיבית אמיתיות". התוכנית כוללת הנחיה מצד ספורטאים מפורסמים ומומחים בינלאומיים של הספורטאים הצעירים. התוכנית משלבת "מסורות אולימפיות (כגון מרוץ הלפיד) עם תרבויות מגוונות כדי להפיץ את הרוח האולימפית".

### ספורטאים בוגרים כמודל לחיקוי

ב-17 במרץ 2014, נבחרו 37 ספורטאים מ-28 ענפי הספורט המשתתפים באולימפיאדה על ידי הוועד האולימפי הבינלאומי להיות מודל לחיקוי באולימפיאדת הנוער בנאנג'ינג. הספורטאים יציעו תמיכה וייעוץ לספורטאים הצעירים המשתתפים באולימפיאדה. בתור מודל לחיקוי הספורטאים הבוגרים ייקחו חלק בפעילויות וסדנאות על אורח חיים בריא, אחריות חברתית ואולימפיזם. בנוסף, הם גם ישתתפו בשיחות לא רשמיות המכונות "לשוחח עם אלופים". בחודש אפריל נבחרו סימון פארינה ופטריק מרפי להיות מודל לחיקוי ובכך מספרם גדל ל-39.

### שגרירים צעירים

104 שגרירים צעירים בגילאי 18 עד 25 נבחרו על ידי הוועד האולימפי הלאומי שלהם. השגרירים השונים הם ספורטאים, מאמנים, סטודנטים או אנשי מקצוע צעירים הממחישים את הערכים האולימפיים ומהווים השראה לצעירים נוספים לעשות את אותו הדבר. התפקיד העיקרי של השגרירים הצעירים הוא לקדם את אולימפיאדת הנוער במדינתם ולעודד ספורטאים צעירים ממדינתם להוציא את המרב מהחוויה האולימפית של משחקי הנוער ולעודד אותם ליצור קשר עם ספורטאים מכל ענפי הספורט והתרבויות השונים ולהשתתף בכמה שיותר פעילויות וסדנאות. השגרירים הצעירים השתתפו בסמינר שנערך בין 25 ל-28 במרץ 2014 שלימד אותם על התרבות והפעילויות השונות שאולימפיאדת הנוער נאנג'ינג 2014 מציעה.

### כתבים צעירים

30 כתבים צעירים נבחרו על ידי אגודות הוועדים האולימפיים הלאומיים של כל יבשת לקחת חלק בתוכנית. הכתבים הם בגילאי 18 עד 24. כל יבשת יוצגה על ידי 4 כתבים בנוסף ל-8 כתבים מסין וכתב מהמדינות שיארחו את משחקי הקיץ והחורף האולימפיים לנוער הבאים. התוכנית נולדה כיוזמה לעידוד אנשים מרחבי העולם לקחת חלק ברוח האולימפית לנוער. התוכנית מספקת לכתבים הצעירים תוכנית הכשרה חוצה פלטפורמות עיתונאיות והזדמנות לצבירת ניסיון תוך כדי עבודה במהלך אולימפיאדת הנוער. הכתבים עובדים יחד עם אנשי מקצוע מוסמכים הנודעים ביותר בתחומים של שידור טלוויזיוני, עיתונאות כתובה, מדיה חברתית וצילום.

המשלחת הישראלית
---------------

 ערך מורחב – **ישראל באולימפיאדת הנוער נאנג'ינג (2014)**  

ישראל שלחה משלחת המונה 14 ספורטאים שהתחרו ב-23 תחרויות ב-8 ענפי ספורט שונים. נושא דגל ישראל בטקס הפתיחה היה גולש הרוח, יואב עומר.  

המשלחת הישראלית לא זכתה באף מדליה במשחקים. אולם, הג'ודוקא, עידן ורדי, זכה במדליית ארד כחלק מהנבחרות המאוחדות המורכבות מספורטאים ממדינות שונות.

בעיות ומחלוקות
--------------

### בידוד הספורטאים הניגרים במהלך המשחקים

בעקבות התפרצות מחלת האבולה במערב אפריקה ב-2014, פקידים סיניים הכניסו להסגר ובידוד את כל הספורטאים הניגרים מכל מתקני הספורט למרות שתוצאות בדיקות האבולה שנערכו להם לפני המשחקים היו שליליות. הוועד האולימפי הניגרי הגיב למעשה האפליה כלפי ספורטאיו על ידי פרישה של הנבחרת מהמשחקים.

### שימוש בסמים אסורים

לוחם טאקוונדו נפסל ב-5 בנובמבר 2014 לאחר שתוצאת בדיקת שימוש בסמים אסורים שבוצעה לו חזרה חיובית. הבדיקה מצאה כי הלוחם עשה שימוש בתרופה פורוסמיד. שמו של הלוחם לא פורסם מכיוון שבזמן המשחקים הוא היה קטין.

ראו גם
------

* אולימפיאדת בייג'ינג (2008)
* אולימפיאדת בייג'ינג (2022)

קישורים חיצוניים
----------------

ויקישיתוף מדיה וקבצים בנושא **אולימפיאדת הנוער נאנג'ינג (2014)** בוויקישיתוף
* 

* אתר האינטרנט הרשמי של אולימפיאדת הנוער נאנג'ינג

הערות שוליים
------------

1. 1 2  "Official report of the 2nd Summer Youth Olympic Games Nanjing 2014", NYOGOC, ‏June 2015
2. ↑  "NANJING 2014 YOUTH OLYMPIC GAMES MASCOT UNVEILED", IOC, ‏29 November 2012
3. ↑  "See you in Nanjing in 2014", הוועד האולימפי הבינלאומי, ‏10 February 2010
4. ↑  "2 nd Summer Youth Olympic Games in 2014: Report of the IOC Evaluation Commission", IOC, ‏January 2010 (ארכיון)
5. ↑  "Youth olympic flame burns brightly for Nanjing 2014", הוועד האולימפי הבינלאומי, ‏30 April 2014
6. ↑  "Nanjing 2014 Youth Olympic Games - Sports Program and Summary of Qualification Systems", ‏6 October 2013
7. ↑  "Nanjing 2014 Sports lab opens its doors", הוועד האולימפי הבינלאומי, ‏19 August 2014
8. ↑  Duncan Mackay, "Ebola crisis forces Nigeria and Sierra Leone out of Nanjing 2014", Inside the games, ‏13 August 2014
9. ↑  Nick Butler, "Liberia withdraw and three athletes barred from competing as Nanjing 2014 Ebola fear rises", Inside the games, ‏15 August 2014
10. ↑  Nick Butler, "South Sudanese athlete to compete at Nanjing 2014 under Olympic flag", Inside the games, ‏8 July 2014
11. ↑  Zjan Shirinian, "Nanjing 2014 Athlete Role Models unveiled", Inside the games, ‏17 March 2014
12. ↑  "2014 Athlete Role Models List", הוועד האולימפי הבינלאומי, ‏17 March 2014
13. ↑  "Farina appointed to Youth Olympic Games role", הוועד האולימפי הבינלאומי, ‏9 April 2014
14. ↑  "Patrick Murphy to make a splash at the Youth Olympic Games", הוועד האולימפי הבינלאומי, ‏22 April 2014
15. ↑  "Young Ambassadors – Nanjing 2014 Youth Olympic Games", הוועד האולימפי הבינלאומי, ‏1 February 2014
16. ↑  "Young Reporters – Nanjing 2014 Youth Olympic Games", הוועד האולימפי הבינלאומי, ‏5 February 2014
17. ↑  "IOC announces the Young Reporters for the Nanjing 2014 Youth Olympic Games", הוועד האולימפי הבינלאומי, ‏5 February 2014
18. ↑  Tony Ubani, "Ebola: China quarantines Nigerian athletes at Youth Olympics", Vanguard Nigeria, ‏13 August 2014
19. ↑  Omaku Cephas, "Ebola: Nigeria Withdraw Athletes From Youth Olympic Games", Information Nigeria, ‏18 August 2014
20. ↑  Barbara Demick, "African nations pull out of Youth Olympics in Ebola controversy", Los Angeles Times, ‏18 August 2014
21. ↑  "IOC disqualifies athlete for violating anti doping rules at the Summer Youth Olympic Games", הוועד האולימפי הבינלאומי, ‏5 November 2014

| המשחקים האולימפיים לנוער |
| --- |
| ענפי ספורט • מדליות • הלפיד • הדגל |
| משחקי הקיץ | סינגפור (2010) • נאנג'ינג (2014) • בואנוס איירס (2018) • דקר (2026) |  |
| משחקי החורף | אינסברוק (2012) • לילהאמר (2016) • לוזאן (2020) • קאנגוואן (2024) |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1067469745
* VIAF: 314867632
* WorldCat (עם VIAF): 314867632

 |